stanford-oval/wikipedia huggingface dataset:
Hallituksen politiikkaohjelma

Hallituksen politiikkaohjelma on Matti Vanhasen I hallituksen käyttöön ottama uusi  ohjelmajohtamisen toimintamalli, joka perustui Paavo Lipposen II hallituksen käynnistämään valtion keskushallinnon uudistushankkeeseen. Politiikkaohjelmalla tarkoitetaan hallitusohjelmaan sisältyvien laajojen useampia ministeriöitä koskevien tehtäväkokonaisuuksien valmistelua. Politiikkaohjelmien käyttöönottoa ja alkuvaiheen kokemuksia selostetaan yksityiskohtaisesti Valtioneuvoston kanslian julkaisussa "Verkostojohtamisen mahdollisuudet valtioneuvostossa"
Matti Vanhasen I hallituksella (2003-2007) oli neljä politiikkaohjelmaa
tietoyhteiskuntaohjelma (johtajanaan pääministeri)
työllisyysohjelma (työministeri)
yrittäjyyden politiikkaohjelma (kauppa- ja teollisuusministeri)
kansalaisvaikuttamisen politiikkaohjelma (oikeusministeri)
Tietoyhteiskuntaohjelman ohjelmajohtaja oli Katrina Harjuhahto-Madetoja, työllisyysohjelman Harri Skog ja hänen jälkeensä Maire Mäki, yrittäjyysohjelman Raimo Luoma ja hänen jälkeensä Markus Sovala sekä kansalaisvaikuttamisen politiikkaohjelman ohjelmajohtajana toimi ensin Kaija Majoinen ja hänen jälkeensä Seppo Niemelä.
Vanhasen II hallitus (2007-2010) käynnisti kolme ohjelmaa:
työn, yrittämisen ja työelämän politiikkaohjelma (työministeri)
terveyden edistämisen politiikkaohjelma (peruspalveluministeri)
lasten, nuorten ja perheiden hyvinvoinnin politiikkaohjelma (kulttuuriministeri)
Kaikille politiikkaohjelmille nimitettiin ohjelmajohtajat. Työn, yrittämisen ja työelämän politiikkaohjelman johtajaksi valittiin Rauno Vanhanen, terveyden edistämisen politiikkaohjelman johtajaksi Maija Perho ja lasten, nuorten ja perheiden politiikkaohjelman johtajaksi Georg Henrik Wrede.
Politiikkaohjelmien tarkemmat sisällöt ja toteutusaikataulut vahvistetaan hallituksen ensimmäisessä strategia-asiakirjassa syksyllä 2007.
Hovivaunut

Linja-automuseo, Galerie des Carosses, Versailles'n palatsin Grande Écurie'ssa Yvelinesin departementissa (Ile-de-Francen alueella Ranskassa), vaunua käytettiin Charlesin pojanpojan Henri d'Artois'n (Bordeaux'n herttuan) kastetilaisuudessa.
Venäjän keisariperheen hovivaunut noin. 1870.
Yrjö VI ja kuningatar Elisabet valjakkovaunuissa Kanadassa 1939.
Hovivaunut ovat monarkistimaiden hallitsijoiden kuten keisareiden ja kuninkaallisten hovin yksityiskäytössä liikkumiseen tarkoitetut hevosen kuljettamat vaunut, jotka on luokiteltu valtiollisen protokollan mukaiseksi liikennevälineiksi. Yleisesti vaunut rakentuvat nahkavanteisten ja teräsjousien varassa kulkeviksi nelipyöräiseksi kulkuvälineiksi ilman kattoa tai vaihtoehtoisesti neljän kulmapylvästä kannattelevan palkin varassa kannattelevalla kiinteällä katollaselvennä. Vaunut olivat tukevarakenteisia ja teknisesti huoliteltuja sekä rakenteen ulkopuolelta koristeelliseksi veistettyjä. Vaunut on sisätiloiltaan varustettu verhokankain pehmustetuilla istuimilla ja ikkunaverhoilla. Vaunut ovat olleet aikansa liikkumisen edelläkävijöitä.
Hovivaunuja on 2000-luvulla käytetty toisinaan kuninkaallisten julkisiin paraateihin, perinteisiin sekä muodollisiin seremonioihin kuten hääseremonioihin.
Kuningatar Elisabet II saattue kuninkaallisen White Hall palatsin edustalla 3. joulukuuta 2008.
Portugalissa Lissabonin kuninkaallinen kansallismuseo.
Belgiassa Brysselin Kunikaallisen historiallinen museon hovivaunut 1700-luvun Coupe de Gala.
Ruotsin kuninkaallisenhovin valjakkovaunuissa Kruununprinsessa Victoria ja prinssi Daniel hääpäivänään 19. kesäkuuta 2010.
Aiheesta muualla

Kuvia tai muita tiedostoja aiheesta Hevosajoneuvo Wikimedia Commonsissa
Hovirinta

Etualalla Kartanontie, taustalla Uimarannantie Hovirinnassa.
Hovirinta on väkiluvultaan suurin lähiö Kaarinan keskustan tuntumassa.[lähde? ] Hovirinnan lähellä sijaitsee Kuusistonsalmi. Hovirinnan ranta on Kaarinan suosituimpia uimarantoja. Rannan läheisyydessä on myös uusi lasten liikennepuisto. Hovirinnassa on kaksi koulua, Hovirinnan koulu ja Kaarinan ainoa ruotsinkielinen koulu S:t Karins Svenska Skola. Hovirinnan koulu on oppilasmäärältään Kaarinan kolmanneksi suurin koulu. Alueen huoltopalveluista vastaa Maininki kiinteistöpalvelut Oy (ent. Hovirinnan Huolto Oy).[lähde? ]
Aiheesta muualla

Kaarinan kaupunki
Kaarinan kaupunki: Hovirinnan koulu (Arkistoitu – Internet Archive)
Hallituksen linna (Peru)

| Hallituksen linna |
| --- | --- |

Osoite:  Jirón de la Unión s/n, Lima 15001, Peru
Sijainti:  Lima, Peru
Avattu:  1535
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hallituksen linna (esp. Palacio de Gobierno) on Limassa, Perussa vuonna 1535 avattu rakennus, jossa kokoontuu Perun hallitus ja joka on muun muuassa Perun presidentin asuintalo.
Linna rakennettiin aikoinaan suuren alkuperäiskansojen huacan päälle, jossa oli muun muuassa intiaanipäällikkö Taulichuscon pyhäkkö. Linna on käynyt vuosien varrella läpi monia muutoksia. Viimeisemmän muotonsa se sai vuonna 1938 presidentti Óscar R. Benavidesin toimesta.
Groove Coverage

| Groove Coverage |
| --- | --- |

Tiedot
Toiminnassa:  1999–
Tyylilaji:  Eurodance
Kotipaikka:   Saksa
Laulukieli:  Englanti
Jäsenet:  DJ Novus   Verena   Mell  
Levy-yhtiö:  Zeitgeist (Universal) Suprime:Music  
Aiheesta muualla
groove-coverage.de
Infobox OKNimi-testi OK: 
Groove Coverage on saksalainen eurotranceryhmä. Groove Coveragen keulahahmo on Dj Novus ja laulajat Verena ja Mell. Groove Coverage teki läpimurron vuonna 2001 Mike Oldfieldin Moonlight Shadow -kappaleen tanssiversiollaan. Ryhmä on erityisen suosittu Saksassa ja sillä on ollut radiosoittoja USA:ssa. Groove Coverage on julkaissut 3 virallista albumia Cover Girl, 7 years & 50 days ja 21st Century. Groove Coveragen tunnetuimmat hitit ovat "Poison" ja "Moonlight Shadow". "Moonlight Shadow" on alun perin Mike Oldfieldin tekemä. "Poison" on Alice Cooperin käsialaa.
Diskografia > Singlet ja maxit

Hit Me (2001)
Are U Ready (2002)
God Is A Girl (2002)
The End (2003)
Poison (2003)
7 Years & 50 Days (2004)
She (2004)
Runaway (2004)
Holy Virgin (2005)
21st Century Digital Girl (2006)
On the Radio (2006)
Because I Love You (2007)
Innocent (2010)
Angeline (2011)
Think About the Way (2012)
Riot on the Dancefloor (2012)
Tell Me (2014)
Wait (2014)
Million Tears 2015 (2015)
Wake Up (2017)
Diskografia > Albumit

Cover Girl (2002)
7 Years & 50 Days (2004)
21st Century (2006)
Greatest Hits (2007)
Riot on the Dancefloor (2012)
Diskografia > Remixit

Chupa Arriba (Remix, 2001)
Dj Valium - Bring The Beat Back (Remix, 2002)
X-perience - Its A Sin (Remix, 2002)
Special D - Come With Me (Remix, 2002)
Silicon Bros - Million Miles From Home (Remix, 2002)
Seven - Spaceman Came Traveling (Remix, 2003)
Dj Cosmo - Lovesong (Remix, 2003)
Sylver - Livin My Live (Remix, 2003)
Marta "Mandaryna" Wisniewska- Here I Go Again (Remix, 2004)
Sylver - Love Is An Angel (Remix, 2004)
Baracuda - Ass Up (Remix, 2005)
Melanie Flash - Halfway To Heaven  (Remix, 2006)
N-Euro - Lover On The Line (Remix, 2006)
Max Deejay VS. Miko - Whats up! (Remix , 2006)
Baracuda - Ladida (Remix, 2007)
Aiheesta muualla

Groove Coveragen kotisivut (Arkistoitu – Internet Archive)
Groove Coveragen Myspace Sivusto
Groove Coverage Discogsissa
Huvilakauden päättäjäiset

Huvilakauden päättäjäiset (Saarikauden päättäjäiset, Mökkikauden lopettajaiset, Saaren lopettajaiset, Huvilan lopettajaiset) on Vaasan seudulla pidetty suuri juhla. Juhlaa vietetään kesämökeillä "huvilakauden" päättymisen vuoksi elokuun viimeisenä viikonloppuna. "Huviloiksi" kutsutaan vaatimattomiakin kesämökkejä Pohjanmaan rannikolla, Vaasan seudulla.
Huvilakauden päättäjäisissä poltetaan kokkoja ja käytetään ilotulitteita. Pimeän tultua lauantaina on Vaasan saariston tuhansilla kesäasunnoilla karnevaalitunnelma tulineen ja raketteineen.
Suuri osa vaasalaisista on juhlan aikana huviloillaan tai toisten vieraana. Rapuillalliset snapsilauluineen kuuluvat usein Huvilakauden päättäjäisiin.
Vaasan saaristossa ja rannikolla on yli 15000 kesäasuntoa.
Juhlaa on vietetty 1800-luvun puolivälistä. Perheen isä vei koulujen päätyttyä äidin ja lapset veneellä saaressa sijainneelle kesäasunnolle, huvilalle.  Perheenisä kävi täydentämässä vesi- ja ruokavarastoja viikonloppuisin.
Koulujen ennen alkaessa vasta syyskuussa väki kotiutui huvilalta kaupunkiin elokuun viimeisenä viikonloppuna. Siksi "huvilakauden päättäjäiset", "saaren/saarikauden lopettajaiset" on elokuun viimeisenä viikonloppuna.  Juhlaviikonloppu määräytyy lauantain mukaan. Jos perjantai on elokuun viimeinen päivä, on juhla edellisenä viikonloppuna.
Huvilakauden päättäjäisiä vietetään Vaasan seudulla nimenomaan huviloilla. Kokkolassa samanaikaisesti vietettävät "Venetsialaiset" on enemmän kaupunkijuhla.
Huvilakauden päättäjäiset on nykyisin Pohjanmaalla identiteettisymboli. Sitä arvostetaan Vaasan seudulla juhlana yhtä tärkeäksi kuin juhannus.
Juhla on levinnyt myös saariston ja Pohjanmaan rannikon ruotsinkielisen alkuperäisväestön pariin vaikka se alun perin olikin vain kaupunkilaisten kesäasunnoillaan pitämä juhla.
HMS Britannia (1904)

| HMS Britannia |
| --- | --- |
 HMS Britannia

Aluksen vaiheet
Rakentaja:  Portsmouthin telakka
Kölinlasku:  4. helmikuuta 1902
Laskettu vesille:  10. joulukuuta 1904
Palveluskäyttöön:  8. syyskuuta 1906
Poistui palveluskäytöstä:  uponnut sukellusveneen torpedoimana 9. marraskuuta 1918
Tekniset tiedot
Uppouma:  16610 t (standardi) 17800 t (kuormattu)
Pituus:  138,23 m
Leveys:  24 m
Syväys:  8,15 m
Koneteho:  18 000 ihp
Nopeus:  18,5 solmua
Miehistöä:  777
Aseistus
Aseistus:  4 x BL 12" Mk IX -tykkiä kaksoistorneissa 4 x BL 9,2" Mk X -tykkiä 10 x BL 6" Mk VII -tykkiä 14 x QF 12 naulan 18 cwt laivatykkiä 14 x QF 3 naulan Hotchkiss -tykkiä 4 x 18" Whitehead -torpedoputkea 2 x  Maxim-konekivääriä
HMS Britannia oli Britannian kuninkaallisen laivaston King Edward VII -luokan taistelulaiva.
Valmistus

Alus tilattiin osana vuosien 1903-1904 laivasto-ohjelmaa Portsmouthin telakalta, missä köli laskettiin 4. helmikuuta 1902. Alus laskettiin vesille 10. joulukuuta 1904 ja valmistui 8. syyskuuta 1906.
Palvelus

Alus palveli aluksi Kanaalin ja Atlantin laivastoissa ennen liittämistään Kotilaivastoon.
Ensimmäisen maailmansodan puhjetessa Britannia siirrettiin 3. taistelulaivueeseen, jonka mukana se liitettiin Suureen laivastoon (engl. Grand Fleet). Alus liitettiin 1916 2. erilliseen laivueeseen ennen siirtoaan Adrianmerelle. Oltuaan huollossa 1917 alus aloitti partioinnin ja saattueiden suojaamisen Atlantilla. Saksan keisarikunnan laivaston sukellusveneen UB-50:n laukaisema torpedo osui alukseen 9. marraskuuta 1918 eli vain kaksi päivää ennen sodan päättymistä ja Britannia upposi torpedoiden laukaistessa kordiittivaraston, jolloin 50 miestä sai surmansa ja 80 haavoittui. Alus oli Britannian kuninkaallisen laivaston viimeinen ensimmäisessä maailmansodassa uponnut alus.
Greatest Hits (Sweet)

| Greatest Hits Sweet |
| --- | --- | --- |

Kokoelmalevyn tiedot
 Äänitetty : 1971–1976
 Julkaistu: 2000
 Tuottaja(t): useita eri tuottajia
 Tyylilaji: glam rock hard rock purukumipop
 Kesto: 67.10
 Levy-yhtiö: BMG
Sweetin muut kokoelmalevyt
| Sweet Originals 1998 | Greatest Hits 2000 | Chronology 2002 |
Greatest Hits on brittiläisen Sweet-yhtyeen kokoelma-albumi, joka julkaistiin vuonna 2000. Levy sisältää yhtyeen tunnetuimpia kappaleita vuosilta 1971-1976.
Kappaleet

Blockbuster! – 3:14 (Nicky Chinn/Mike Chapman)
Hell Raiser – 3:18 (Chinn/Chapman)
The Ballroom Blitz – 4:03 (Chinn/Chapman)
Teenage Rampage – 3:34 (Chinn/Chapman)
Little Willy – 3:15 (Chinn/Chapman)
Wig Wam Bam – 3:02 (Chinn/Chapman)
Action – 3:18 (Brian Connolly/Steve Priest/Andy Scott/Mick Tucker)
New York Connection – 3:35 (Connolly/Priest/Scott&/Tucker)
The Lies in Your Eyes – 3:47 (Connolly/Priest/Scott&/Tucker)
Reflections – 2:51 (Holland/Dozier/Holland)
Turn It Down – 3:30 (Chinn/Chapman)
Done Me Wrong All Right – 2:55 (Connolly/Priest/Scott/Tucker)
Co-Co – 3:10 (Chinn/Chapman)
Funny Funny – 2:46 (Chinn/Chapman)
Poppa Joe – 3:07 (Chinn/Chapman)
Alexander Graham Bell – 2:54 (Chinn/Chapman)
Peppermint Twist – 3:29 (Joey Dee/Henry Glover)
Rock & Roll Disgrace – 3:51 (Connolly/Priest/Scott/Tucker)
The Six Teens – 4:03 (Chinn/Chapman)
Fox on the Run – 3:22 (Chinn/Chapman)
Kokoonpano

Brian Connolly
Steve Priest
Andy Scott
Mick Tucker
Gustaf Selim Ignatius

Gustaf Selim Ignatius (12. syyskuuta 1877 Iisalmi – 17. huhtikuuta 1943 Helsinki) oli suomalainen agronomi, puutarhanhoidon opettaja ja tarkastaja.
Gustaf Ignatiuksen vanhemmat olivat apteekkari, kollegiasessori Gustaf Fredrik Ignatius ja Selma Lagus. Hän pääsi ylioppilaaksi Savonlinnan lyseosta 1896 ja valmistui agronomiksi Mustialasta 1896, puutarhakandidaatiksi Kööpenhaminan Landbohojskolesta 1902 sekä filosofian kandidaatiksi 1905.
Ignatius oli lyhyen aikaa Peltosalmen meijeri- ja maanviljelyskoulun opettajana ja sen jälkeen Huittisissa Länsi-Suomen kansanopistossa maatalousaineiden opettajana ja opiston johtajana 1906–1910. Hän oli sitten Lepaan puutarhaopistossa puutarhanhoidon opettajana ja johtajana 1910–1920. Viimeksi hän oli maataloushallituksen puutarhanhoidon tarkastajana 1918–1940. Ignatius oli Puutarhasiemen-komitean puheenjohtajana 1917–1918 sekä Suomen puutarhaviljelijöiden liiton puheenjohtajana 1925–1926 ja liiton edustajiston jäsenenä 1925–1934.
Ignatius oli naimisissa vuodesta 1907 Elma Eklundin kanssa.
Teoksia

Kasvitarhanhoito ja elintarvetuotanto. Elintarviketuotannon edistäminen v.1919, n:o 10. Helsinki 1919
Lyhyt puutarhanhoidon oppikirja : kansakoulun jatko-opetusta varten. WSOY 1929
Toimitustöitä

Puutarhaviljelijän muistikalenteri ; toimittaneet Gustaf Ignatius ja Olavi Collan. Otava 1925
Suuri puutarhatietokirja : aakkosellinen hakuteos 1, Aaprotti-lääkeköynnös ; toimituskunta Gustaf Ignatius ym. WSOY 1933
Suuri puutarhatietokirja : aakkosellinen hakuteos 2, Maa-öljyt ; toimituskunta Gustaf Ignatius ym. WSOY 1934
Suomennoksia

R. Gripenberg : Hedelmäviljelys : esitelmiä ja kirjoituksia. WSOY 1924
Haavi

Iso kalastushaavi.
Kevyitä akvaariohaaveja.
Haavi on väline, jota käytetään muun muassa kalastuksessa, akvaarioiden ja uima-altaiden hoidossa sekä perhosten ja muiden nopealiikkeisten eläinten pyydystämisessä. Haaviksi kutsutaan myös lacrossessa eli haavipallossa käytettävää mailaa.
Haavi on verkkokudoksesta eli havaksesta valmistettu pussi, jonka suuaukkoa ympäröi metallista, muovista, rottingista tai muusta materiaalista tehty jäykkä vanne. Kehään on kiinnitetty joko lyhyt kädensija tai pidempi, yhdellä tai kahdella kädellä käytettävä varsi. Haavin koko, verkkokudoksen materiaali ja silmäkoko, varren pituus ja muut haavin ominaisuudet riippuvat sen käyttötarkoituksesta. Tiheällä verkkokudoksella varustettua pitkävartista haavia käytetään muun muassa ulkouima-altaan pinnalla kelluvien roskien poistamiseen. Kalastajat käyttävät joskus nailonverkon sijaan kumista tai muusta pehmeästä materiaalista tehdyllä verkolla varustettua haavia, joka ei vahingoita kalan pintaa niin kuin tavanomainen ohut nailonverkko.
Haavi kielikuvana

Haavi-sanaa käytetään suomen kielessä kielikuvana erilaisissa idiomeissa, kuten:
huomatuksi tulemisesta tai kiinni jäämisestä suurten tapausmäärien seulonnassa: ”Tutkijoiden haaviin on jäänyt erityisesti enterovirus;” ”Poliisin haaviin jäi neljä rattijuoppoa.”
”Jäin hämmästyksestä haavi auki”, jossa haavia käytetään suun vertauskuvana.
Aiheesta muualla

Kuvia tai muita tiedostoja aiheesta Haavi Wikimedia Commonsissa
Groove Family

Groove Family on pääasiassa riihimäkeläisistä muusikoista koostuva kollektiivi.  Bändin musiikilliset vaikutteet ovat mm. groovessa, soulissa, funkissa, jazzissa, gospelissa, reggaessa, rockissa ja popissa. Bändi esittää pääasiassa cover-kappaleita. Groove Family on levyttänyt levyn Grooveimmat joululaulut -ja tehnyt Viileimmät virret -konserttikokonaisuuksia. Groove Family on tunnettu hyväntekeväisyydestä: bändin konserteissa kerätään rahaa, joka lahjoitetaan Kirkon Ulkomaanavun (KUA) avustuksella kaikkein vähäosaisimpien hyväksi. Bändiä johtaa Tuomo Komonen ja sovituksista vastaavat Tuomo Komonen ja Jukka Vänskä.
Historia

Groove Family perustettiin vuonna 2005, kun silloiset nuorisotyönohjaaja Janne Yrjölä ja nuorisopastori Jukka Vänskä saivat päähänpiston tehdä hieman erilaista joulumusiikkia. Bändillä ei ollut aluksi varsinaista vakituista nimeä, vaan se kulki mm. nimellä Groovy Christmas Band. Nykyinen nimi, Groove Family, alkoi vakiintua vuoden 2012 jälkeen. Vuonna 2007 Tuomo Komonen valittiin Riihimäen seurakunnan nuorisomuusikoksi ja hän otti vastuun Grooveimmista joululauluista yhdessä Vänskän kanssa. Historiansa aikana Groove Family on konsertoinut Riihimäen lisäksi mm. Helsingissä, Hämeenlinnassa ja Janakkalassa.
Vuosien ajan yleisöstä on tullut toiveita joululevystä ja vuonna 2013 toive vihdoin toteutui, kun Riihimäen seurakunta lähti rahoittamaan levyntekoa. Levy äänitettiin Hyvinkäällä Rockstar Productions -studiolla ja Tuomo Komonen tuotti sen. Valmis masterlevy kuuntelutettiin AXR Music Oy:n Ilkka Vainiolla ja lokakuussa 2013 Groove Family solmi jakelu- ja markkinointisopimuksen AXR Musicin kanssa.
Vuosi 2024 on Grooveimpien joululaulujen 20v. juhlavuosi ja sen kunniaksi Groove Family on valmistellut studiossa vielä nimeämätöntä, toista pitkäsoittoa.
Kokoonpano

Ilona Sola, laulu
Heikki Kärhä, laulu
Hanna Komonen, laulu ja taustalaulu
Sanna Raivio, taustalaulu
Mikko Vuolle, rummut ja perkussiot
Petja Heiskanen, rummut ja perkussiot
Janne Yrjölä, basso
Lauri Päivärinta, kitara
Tuomo Komonen, koskettimet ja bändin johtaminen
Lari Toivanen, trumpetti ja flyygelitorvi
Pekka Sainio, trumpetti
Vilma Lotta Talka, alttosaksofoni ja sopraanosaksofoni
Jukka Vänskä, tenorisaksofoni
Sami Kempas, pasuuna
Teemu Heiskanen, pasuuna
Siiri Yrjölä, huilu
Juha Kartano, huuliharppu
Olli Sinisalo, viulu
Emma Viitanen, viulu
Janna Vastela, alttoviulu
Riku Numminen, sello
Aikaisemmat jäsenet ja vierailijat

Minna Vainionpää, laulu
Jonna Manner, laulu
Outi Kotilainen, laulu
Elsa Kujala, laulu
Heidi Partti, laulu
Mirja Lassila, laulu
Veli-Matti Viitanen, laulu
Annamaria Hannonen, taustalaulu
Aino Hannonen, taustalaulu
Kari Siidorow, kitara
Petri Koski, kitara
Perttu Vänskä, kitara
Antti Kokkola, kitara
Jarkko Ikonen, rummut
Arttu Korpinen, rummut
Kari Helenius, basso
Roope Liikanen, basso
Olli Kantamaa, alttosaksofoni
Ilona Latsa, alttosaksofoni
Toivo Yrjölä, alttosaksofoni
Leila Tschokkinen-Passoja, baritonisaksofoni
Eero Valovirta, pasuuna
Aarni Pesonen, pasuuna
Matias Laine, pasuuna
Miikka Anttila, pasuuna
Sanni Toropainen, pasuuna
Risto Vuorensola, trumpetti ja flyygelitorvi
Antti Heikkinen, trumpetti
Petri Väisänen, trumpetti
Markus Raninen, trumpetti
Urho Yrjölä, trumpetti
Taika Ahava, huilu
Saku Numminen, viulu
Helmi Hannonen, viulu
Matleena Heimonen, viulu
Onni Elo, alttoviulu
Aino Hannonen, sello
Diskografia

Grooveimmat joululaulut (2013)
Aiheesta muualla

Facebook-sivut
AXR Music Oy  (Arkistoitu – Internet Archive)
Kotimaa 24  (Arkistoitu – Internet Archive)
↑  Facebook www.facebook.com. Viitattu 1.9.2024.
HMS Britannia (1820)

| HMS Britannia |
| --- | --- |
 HMS Britannia

Aluksen vaiheet
Rakentaja:  Devonportin telakka
Kölinlasku:  joulukuu 1813
Laskettu vesille:  20. lokakuuta 1820
Poistui palveluskäytöstä:  romutettu 1869
Tekniset tiedot
Uppouma:  2 616 15/94 bm
Pituus:  62,48 m (tykkikansi) 52,05 m (köli)
Leveys:  16,36 m
Syväys:  7,06 m
Koneteho:  purjeet
Miehistöä:  875
Aseistus
Aseistus:  120 tykkiä
HMS Britannia oli Britannian kuninkaallisen laivaston vuonna 1820 vesillelaskettu Caledonia-luokan 120-tykkinen ensimmäisen luokan linjalaiva.
Valmistus

Alus tilattiin 6. marraskuuta 1812 Plymouthin telakalta, jossa sen vastaavana rakennusmestarina oli syyskuuhun 1815 saakka Thomas Roberts ja sen jälkeen Edward Churchill. Köli laskettiin joulukuussa 1813. Alus laskettiin vesille 20. lokakuuta 1820 ja valmistui 20. joulukuuta, jolloin alus siirrettiin reserviin. Valmistuskustannukset olivat 111 630 puntaa, mihin sisältyi varustaminen.
Palvelus

Alus otettiin palvelukseen 1823 ja oli Välimeren laivastossa vuoden vaihteesta 1830–1831 aina vuoteen 1841. Alus poistettiin palveluksesta 1843, kunnes se palautettiin palvelukseen amiraali Sir James Deans Dundasin, joka johti Välimerellä ja Mustallamerellä ollutta kuninkaallista laivastoa 1851–1854, lippulaivana Krimin sodan puhjettua. Alus palasi Britteinsaarille alkuvuodesta 1855 ja muutettiin sairaalalaivaksi Portsmouthiin vielä samana vuonna. Alus muutettiin kadettien koululaivaksi 1859 ja siirrettiin Portlandiin 1862 ja edelleen Dartmouthiin 1863 kadettien majoitustiloiksi.
Alus myytiin romutettavaksi 1869, jolloin sen korvasi Dartmouthissa HMS Britanniaksi nimetty HMS Prince of Wales.
Guildfordin katedraali

| Guildfordin katedraali The Cathedral Church of the Holy Spirit, Guildford |
| --- | --- |

Sijainti:  Guildford, Surrey
Koordinaatit:  51°14′28″N, 000°35′24″W
Kirkkokunta:  Englannin kirkko
Rakentamisvuosi:  1961
Suunnittelija:  Edward Brantwood Maufe
Tyylisuunta:  art deco gotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Guildfordin katedraali (engl. Guildford Cathedral), virallisesti The Cathedral Church of the Holy Spirit, Guildford on katedraali Guildfordin kaupungissa Surreyn kreivikunnassa Englannin alueella Yhdistyneessä kuningaskunnassa. Katedraalin suunnitteli englantilainen arkkitehti Sir Edward Brantwood Maufe. Katedraalin rakentaminen alkoi vuonna 1936 ja päättyi 1961. Katedraalin rakennustyöt keskeytyivät vuosiksi 1939–1945 toisen maailmansodan takia.
Katedraalin torni nousee 48,8 metriin asti, ja sen päällä on 4,6-metrinen kultainen enkeli. Katedraali edustaa art deco- ja goottilaista tyyliä.
Guildhall

Guildhall voi tarkoittaa:
Guildhall, hallintorakennus Lontoon Cityssä
Guildhall School of Music and Drama, musiikki- ja draamakoulu Lontoossa
Guildhall, kaupunki Vermontin osavaltiossa Yhdysvalloissa
Guildhall, hallintorakennus Londonderryssä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Guildhall”, voi hakea sivunnimihaulla, laajalla sivunnimihaulla tai tekstihaulla.
Hydra (sarjakuvat)

Hydran, Marvel-universumin kenties laajimman rikollisjärjestön tunnus.
Hydra on Marvel-kustantamon sarjakuvissa esiintyvä salainen terroristijärjestö ja salaseura. Hydra esiintyi ensimmäisen kerran amerikkalaisen Strange Tales -lehden numerossa 135. Huolimatta nimen kirjoitusasusta se ei ole akronyymi, vaan viittaus mytologiseen Hydraan. Organisaation iskulause viittaakin juuri tähän: "Leikkaa yksi pää irti, niin kaksi muuta kasvaa tilalle". Lauseella halutaan tietysti viitata organisaation elinvoimaisuuteen ja kasvavaan voimankäyttöön vastusten lisääntyessä. Hydran agentit tunnistetaan sarjakuvissa useimmiten näiden pitämien vihreiden univormujen avulla.